
**OŠ „Matija Gubec“ Jarrmina**

**Upisi u srednju školu - upute za prijavu obrazovnih programa**


**Sutra (petak), 25. lipnja 2021. godine** započinju prijave obrazovnih programa u sustavu NISpuSŠ (www.upisi.hr). Prijave obrazovnih programa započet će najvjerovatnije **od 12:00 sati**, a prve ogledne ljestvice poretka bit će vidljive navečer.

Koraci:

1. Prijaviti se u sustav putem CARNet-ovog e-maila, lozinke i PIN-a koji ste dobili na mobitel prilikom prve prijave u sustav.
2. Kliknuti na karticu „**Obrazovni programi**“ i u padajućim izbornicima odabrati županiju, program i školu, te potom odabrati željenu školu. Kliknite na „**Detalji**“ i dobro proučite što svaka škola zahtijeva od predmeta i koji su uvjeti (sve strukovne škole traže **potvrdu medicine rada ili školskog liječnika, a neke i ugovor o naukovanju/praksi!**).



1. Prilikom odabira stranog jezika je **važno odabrati onaj strani jezik koji ste učili kao prvi u osnovnoj školi (u ovom slučaju engleski jezik)**, odnosno jezik koji ste učili kao **izborni u osnovnoj školi ali samo u slučaju ako ste ga učili sve četiri godine** (5.-8. razreda). Ako želite odabrati njemački jezik kao prvi u srednjoj školi, a niste ga učili četiri godine kao izborni, morati ćete polagati „prijamni ispit“ u srednjoj školi. U tom slučaju potrebno je pratiti na web stranicama srednjih škola termine polaganja. Nakon što odaberete strane jezike i izborne predmete, kliknite na „**Spremi“**.
2. Popis škola koje ste odabrali po prioritetima će se pojaviti u kartici „**Moj odabir**“. Strelicama koje se nalaze ispod „Prioritet“ možete spuštati neki obrazovni program na niže mjesto ili na više mjesto podići novi prioritet.



1. Naglašavamo da **programe birate po prioritetu**, dakle, **prvo birate program kojeg najviše želite upisati, a zatim i ostale, željenim redoslijedom**. Sukladno tome, kandidat će se optimalno rasporediti na obrazovni program koji mu je **najviši na listi prioriteta, a za koji se, prema ostvarenim bodovima, nalazi u sklopu upisne kvote**.
2. Obrazovni programi **moći će se prijavljivati do 7. srpnja**, a programi za koje je potrebna **dodatna provjera do 28. lipnja!** To znači da do tih datuma možete mijenjati prioritete, brisati programe ili dodavati nove. Nakon tih datuma više neće biti moguće mijenjati bilo što i sustav će pokazati u koju školu ste upisani.

NAPOMENE:

1. Možete izabrati najviše 6 programa. Teoretski, svi mogu biti u istoj školi ili svih šest u različitim školama.
2. Ljestvice poretka će se ažurirati svakih sat vremena.
3. Prvi dan prijava obrazovnih programa (25. lipnja) očekujemo veliki broj prijava u cijeloj Hrvatskoj pa je moguć pad sustava. Iz iskustva vjerujemo da će se to i dogoditi. Nema mjesta panici jer vremena za prijavu programa imate dosta.
4. Bilo bi poželjno zbog lakše organizacije doći u školu u **četvrtak, 8. srpnja, u 8h** preuzeti svjedodžbu i potpisati prijavnicu (**obavezno s učenikom doći i jedan roditelj**!). Prijavnicu može ispisati i učenik sam iz sustava upisa, potpisati ju zajedno s roditeljem koji fotografiranu/skeniranu prijavnicu šalje na e-mail adresu osnovne škole i to s e-mail adrese koja se nalazi u e-Dnevniku. O mogućnostima ispisa i zaprimanja prijavnice više u brošuri [https://www.upisi.hr/docs/Publikacija\_redoviti.pdf na 20](https://www.upisi.hr/docs/Publikacija_redoviti.pdf%20na%2020). stranici. Prijavnica je dokument na kojem su ispisani odabrani programi, a učenik i roditelj svojim potpisom potvrđuju da se slažu s odabirom. Potpisana prijavnica je uvjet za upis i u sustav upisa je unosi razrednica. **Ako prijavnica ne bude potpisana i unešena u terminu od 7. do 9. srpnja, učenik gubi pravo upisa na ljetnom roku i upućuje se na jesenski!**
5. Dobro proučite brošuru <https://www.upisi.hr/docs/Publikacija_redovni.pdf> i pratite obavijesti na stranici <https://www.upisi.hr/upisi/>
6. Pratite obavijesti na web stranicama srednjih škola koje želite upisati. Tamo ćete pronaći važne datume ili npr. obavijest o dodatnim troškovima upisa.

**Nove obavijesti i upute ćete dobiti u obliku mini-brošura tijekom postupka upisa. Ipak, važno je da samostalno pročitate brošuru na www.upisi.hr, proučite uvjete upisa i pratite obavijesti na web stranicama srednjih škola. Dobro razmislite koje smjerove želite upisati i imate li mogućnosti za to, a prije svega shvatite da će ono što sad odaberete i upišete usmjeriti vaš život u tržište rada.**

**Sretno!**